ฐานะการเงินและผลการดำเนินงาน

งบการเงิน

รายงานการสอบบัญชี

สรุปรายงานการตรวจสอบบัญชีในระยะ 3 ปี ที่ผ่านมา
ผู้สอบบัญชีได้ให้ความเห็นในรายงานการตรวจสอบแบบไม่มีเงื่อนไข

  รายงานความรับผิดชอบของคณะกรรมการบริษัทต่อรายงานทางการเงิน

งบการเงินของบริษัท โอซีซี จำกัด (มหาชน) ได้จัดทำภายใต้นโยบายของคณะกรรมการบริษัท
ซึ่งกำหนดให้ปฏิบัติตามหลักการมาตรฐานบัญชีที่รับรองทั่วไป มีการบันทึกบัญชีด้วยความระมัดระวัง
ใช้ดุลยพินิจและประมาณการอย่างรอบคอบในการจัดทำงบการเงิน
โดยมีการเปิดเผยข้อมูลสำคัญอย่างเพียงพอในหมายเหตุประกอบงบการเงิน
เพื่อให้สะท้อนผลการดำเนินงานที่แท้จริงของบริษัท

คณะกรรมการบริษัทให้ความสำคัญต่อความถูกต้องและคุณภาพของงบการเงิน
โดยให้สอบทานข้อมูลทางการเงินและเปิดเผยข้อมูลสำคัญอย่างเพียงพอในหมายเหตุประกอบงบการเงิน
มีคำอธิบายและการวิเคราะห์ของฝ่ายจัดการ
เพื่อประโยชน์ในการใช้งบการเงินของผู้ถือหุ้นและผู้ลงทุนทั่วไป

คณะกรรมการบริษัทได้แต่งตั้งคณะกรรมการตรวจสอบ ซึ่งประกอบด้วยกรรมการอิสระที่มีความรู้
ความเข้าใจในด้านการบัญชี การเงิน และบริหารธุรกิจเป็นอย่างดี
ให้กำกับดูแลคุณภาพของงบการเงิน เพื่อให้มั่นใจได้ว่ามีการบันทึกทางบัญชีถูกต้อง
ครบถ้วนอย่างเพียงพอ ทันเวลา
ซึ่งความเห็นของคณะกรรมการตรวจสอบปรากฏในรายงานของคณะกรรมการตรวจสอบที่แสดงไว้ในรายงานประจำปีแล้ว

จากโครงสร้างของระบบการบริหารจัดการและการควบคุมภายในที่มีประสิทธิภาพ
และการแสดงความเห็นของผู้สอบบัญชีต่องบการเงินของบริษัทในรายงานผู้สอบบัญชี
ทำให้คณะกรรมการบริษัทมีความมั่นใจอย่างสมเหตุสมผลว่า งบการเงินของบริษัท ณ วันที่ 31
ธันวาคม 2555 ได้แสดงฐานะการเงิน ผลการดำเนินงาน และกระแสเงินสด
โดยถูกต้องตามสาระสำคัญของหลักการมาตรฐานบัญชีที่รับรองทั่วไป

นางกาญจนา สายสิริพร นางธีรดา อำพันวงษ์

ประธานกรรมการ กรรมการผู้จัดการและประธานเจ้าหน้าที่บริหาร

1.  ตารางสรุปงบการเงิน

(หน่วย 1 : 1000 บาท)

  ----------------------------- ----------- --------- ----------- --------- ----------- ---------
  รายการ                        2555                  2554                  2553        

  รายได้จากการขาย                1,584,318   100.00%   1,368,559   100.00%   1,267,223   100.00%

  หัก ต้นทุนขาย                    803,637     50.72%    680,888     49.75%    649,548     51.26%

  กำไรขั้นต้น                      780,681     49.28%    687,671     50.25%    617,675     48.74%

  หัก ค่าใช้จ่ายในการขายและบริหาร    677,730     42.78%    591,699     43.24%    557,683     44.01%

  กำไรจากการดำเนินงาน            102,951     6.50%     95,972      7.01%     59,995      4.73%

  บวก รายได้อื่น                   39,883      2.52%     46,609      3.41%     43,002      3.39%

  กำไรก่อนดอกเบี้ยจ่ายและภาษีเงินได้   142,834     9.02%     142,581     10.42%    102,994     8.13%

  หัก ดอกเบี้ยจ่าย                  0. 00                 0. 00                 0. 00       

  กำไรก่อนภาษีเงินได้               142,834     9.02%     142,581     10.42%    102,994     8.13%

  หัก ภาษีเงินได้                   37,100      2.34%     42,633      3.12%     26,280      2.07%

  กำไร (ขาดทุน) สุทธิ              105,734     6.67%     99,948      7.30%     76,714      6.05%
  ----------------------------- ----------- --------- ----------- --------- ----------- ---------

  ----------------------------- ----------- --------- ----------- --------- ----------- ---------
  รายได้รวม                      1,624,201   100.00%   1,415,168   100.00%   1,310,225   100.00%

  ค่าใช้จ่ายรวม                    1,481,367   91.21%    1,272,587   89.92%    1,207,231   92.14%

  กำไรก่อนดอกเบี้ยจ่ายและภาษีเงินได้   142,834     8.79%     142,581     10.08%    102,994     7.86%

  หัก ดอกเบี้ยจ่าย                  0.00        %         0.00                  0.00        

  หัก ภาษีเงินได้                   37,100      2.28%     42,633      3.01%     26,280      2.01%

  กำไร (ขาดทุน) สุทธิ              105,734     6.51%     99,948      7.06%     76,714      4.49%
  ----------------------------- ----------- --------- ----------- --------- ----------- ---------

2.  อัตราส่วนทางการเงินที่สำคัญ

  ----------------------------------- ------- -------- ------ ------ ----- ----- --- ----- ------- ------- ------- ------ ----- ----- --- ----- ------- -------- -------- ----- ----- -----
                                                              2555                                                 2554                                          2553                 

  อัตราส่วนสภาพคล่อง (LIQUIDITY RATIO)                                                                                                                                                   

  อัตราส่วนสภาพคล่อง                                             2.21                   เท่า                           2.44                   เท่า                    2.73     เท่า         

  อัตราส่วนสภาพคล่องหมุนเร็ว                                       1.32                   เท่า                           1.26                   เท่า                    1.26     เท่า         

  อัตราส่วนสภาพคล่องกระแสเงิน                                     0.48                   เท่า                           0.35                   เท่า                    0.64     เท่า         

  อัตราส่วนหมุนเวียนลูกหนี้การค้า                                     6.17                   เท่า                           5.78                   เท่า                    5.37     เท่า         

  ระยะเวลาเก็บหนี้เฉลี่ย                                           58                     วัน                            62                     วัน                     67       วัน          

  อัตราส่วนหมุนเวียนสินค้าคงเหลือ                                    3.66                   เท่า                           3.63                   เท่า                    3.81     เท่า         

  ระยะเวลาขายสินค้าเฉลี่ย                                         98                     วัน                            99                     วัน                     94       วัน          

  อัตราส่วนหมุนเวียนเจ้าหนี้                                         6.19                   เท่า                           5.77                   เท่า                    5.97     เท่า         

  ระยะเวลาชำระหนี้                                              58                     วัน                            62                     วัน                     60       วัน          

  Cash Cycle                                                  98                     วัน                            99                     วัน                     101      วัน          

  อัตราส่วนแสดงความสามารถในการหากำไร                                                                                                                                                    
  (PROFITABILITY RATIO)                                                                                                                                                               

  อัตรากำไรขั้นต้น                                49.28                              %                         50.25                      %                 48.74                         %

  อัตรากำไรจากการดำเนินงาน                      6.50                               %                         7.01                       %                 4.73                          %

  อัตรากำไรอื่น                                  2.46                               %                         3.29                       %                 3.28                          %

  อัตราส่วนเงินสดต่อการทำกำไร                     109.97                             %                         75.26                      %                 194.06                        %

  อัตรากำไรสุทธิ                                 6.51                               %                         7.06                       %                 5.86                          %

  อัตราผลตอบแทนผู้ถือหุ้น                           16.95                              %                         17.15                      %                 13.94                         %

  อัตราส่วนแสดงประสิทธิภาพในการดำเนินงาน                                                                                                                                                   
  (EFFICIENCY RATIO)                                                                                                                                                                  

  อัตราผลตอบแทนจากสินทรัพย์               11.44                                %                       12.11                        %                       10.32                   %     

  อัตราผลตอบแทนจากสินทรัพย์ถาวร           68.39                                %                       99.69                        %                       122.39                  %     

  อัตราการหมุนของสินทรัพย์                 1.76                                 เท่า                     1.72                         เท่า                     1.76                    เท่า   

  อัตราส่วนวิเคราะห์นโยบายทางการเงิน                                                                                                                                                       
  (FINANCIAL RATIO)                                                                                                                                                                   

  อัตราส่วนหนี้สินต่อส่วนของผู้ถือหุ้น                             0.52          เท่า                   0.44                           เท่า                   0.39                                  เท่า

  อัตราส่วนความสามารถชำระดอกเบี้ย                          N/A           เท่า                   N/A                            เท่า                   N/A                                   เท่า

  อัตราส่วนความสามารถชำระภาระผูกพัน                        2.03          เท่า                   0.89                           เท่า                   1.18                                  เท่า

  อัตราการจ่ายเงินปันผล                                                                        42.02                          %                     46.93                                 %
  ----------------------------------- ------- -------- ------ ------ ----- ----- --- ----- ------- ------- ------- ------ ----- ----- --- ----- ------- -------- -------- ----- ----- -----

คำอธิบายและการวิเคราะห์ฐานะการเงินและผลการดำเนินงาน

1.  ผลการปฏิบัติตามแผนดำเนินธุรกิจ

บริษัทไม่ได้เปิดเผยเป้าหมายการดำเนินธุรกิจในระยะเวลา 3-5
ปีข้างหน้าไว้กับผู้ถือหุ้นหรือบุคคลภายนอกทั่วไป ส่วนภาพรวมผลการดำเนินงานในปี 2555
ที่ผ่านมาสูงกว่าเป้าหมายที่กำหนดเล็กน้อย ซึ่งเป็นไปตามแผนงานที่กำหนดไว้

2.  ผลการดำเนินงาน

    1.  ภาพรวมของผลการดำเนินงานที่ผ่านมา

ในปี 2555 บริษัทมีรายได้รวม 1,624.20 ล้านบาท เปรียบเทียบกับปีก่อนเพิ่มขึ้น 209.03
ล้านบาท คิดเป็นอัตราส่วนเพิ่มขึ้น 14.77% มีค่าใช้จ่ายรวมทั้งสิ้น 1,481.37 ล้านบาท
เพิ่มขึ้นจากปีก่อน 208.78 ล้านบาท คิดเป็นอัตราส่วนเพิ่มขึ้น 16.41%
และมีกำไรสุทธิหลังจากหักภาษีเงินได้นิติบุคคลแล้ว 105.73 ล้านบาท เปรียบเทียบกับปีก่อนเพิ่มขึ้น
5.79 ล้านบาท คิดเป็นอัตราส่วนเพิ่มขึ้น 5.79%

เศรษฐกิจไทยในรอบปีที่ผ่านมา
เริ่มกลับมามีอัตราการขยายตัวหลังจากเผชิญกับปัจจัยลบทั้งภายนอกและภายในประเทศโดยเฉพาะจากภัยพิบัติทางธรรมชาติ
อุปสงค์ภายในประเทศมีทิศทางการปรับตัวดีขึ้นอย่างต่อเนื่อง ปัญหาในภาคการผลิตเริ่มคลี่คลายลง
การใช้จ่ายในประเทศทั้งการบริโภคและการลงทุนภาคเอกชนที่สามารถฟื้นคืนกลับสู่ระดับปกติหลังจากเกิดมหาอุทกภัยเมื่อปลายปีที่แล้ว
อีกทั้งยังมีแรงสนับสนุนจากการใช้จ่ายภาครัฐด้วยการซ่อมแซมและก่อสร้างสาธารณูประโภคต่างๆ
รวมถึงการลงทุนของรัฐวิสากิจที่ขยายตัวค่อนข้างสูง
ส่วนภาคการท่องเที่ยวก็ถือว่าเป็นพระเอกสำหรับเศรษฐกิจไทยในปีนี้เช่นกัน
โดยมีจำนวนนักท่องเที่ยวต่างประเทศที่เดินทางเข้ามาประเทศไทยเพิ่มสูงมากขึ้น

ขณะที่ภาพรวมการส่งออกในปีนี้ชะลอตัวลง โดยอุปสงค์ภายนอกประเทศยังคงอ่อนแอ
เนื่องจากได้รับผลกระทบจากการชะลอตัวของเศรษฐกิจโลก
ทั้งปัญหาวิกฤตหนี้สาธารณะของเขตยูโรโซนที่กระจายตัวออกไปในหลายประเทศสมาชิก
ปัญหาเศรษฐกิจของสหรัฐอเมริกาซึ่งยังไม่เห็นการฟื้นตัวที่ชัดเจน
ส่วนเศรษฐกิจจีนก็ลดความร้อนแรงลงจากเดิมที่เคยขยายตัวเป็นตัวเลขสองหลักหดตัวลงเหลือเพียงหลักเดียว
ประกอบกับความล่าช้าในการฟื้นตัวของภาคการผลิตอุตสาหกรรมเพื่อส่งอออกในบางสาขาของไทย

แต่อย่างไรก็ดี บริษัทได้เล็งเห็นถึงความสำคัญในการบริหารจัดการธุรกิจที่เต็มไปด้วยความไม่แน่นอน
มีการเปลี่ยนแปลงอยู่ตลอดเวลา มีความสลับซับซ้อนมากขึ้น
และการแข่งขันที่นับวันยิ่งทวีความรุนแรงมากยิ่งขึ้น มีคู่แข่งขันเข้ามาในตลาดอย่างต่อเนื่อง
บริษัทจึงต้องวางแผนงานอย่างรอบคอบ บริหารจัดการในเชิงกลยุทธ์ ติตตามสถานการณ์ต่างๆ
อย่างใกล้ชิดพร้อมกับปรับเปลี่ยนยุทธวิธีไปตามความเหมาะสม
พัฒนาขีดความสามารถของบุคลากรอย่างต่อเนื่องและเพิ่มพูนทักษะในทุกด้านเพื่อเตรียมความพร้อมอยู่ตลอดเวลา
ส่งผลให้ยอดขายและกำไรมีอัตราการเติบโตเพิ่มสูงขึ้นเมื่อเปรียบเทียบกับปีที่ผ่านมา

นอกจากนี้ยังมีปัจจัยอื่นๆ ที่มีผลกระทบต่อผลการประกอบการทั้งที่ช่วยส่งเสริม
สนับสนุนหรือเป็นอุปสรรคต่อการประกอบธุรกิจ เช่น

1.  การใช้นโยบายการเงินแบบผ่อนคลายโดยยังคงตรึงอัตราดอกเบี้ยอยู่ในระดับต่ำและนโยบายของภาครัฐที่มีส่วนสนับสนุนการใช้จ่ายภายในประเทศและลดรายจ่ายในภาคครัวเรือน
    เช่น การแก้ไขปัญหาอุทกภัยเพื่อบรรเทาเยียวยาและป้องกันอุทกภัยในอนาคต
    โครงการพักหนี้เกษตรกรรายย่อยและผู้ที่มีรายได้น้อย
    การลดอัตราการจัดเก็บภาษีสรรพสามิตน้ำมันดีเซล
    การต่ออายุมาตรการค่าครองชีพและบัตรเครดิตพลังงาน
    การปรับเพิ่มอัตราค่าจ้างขั้นต่ำและเงินเดือนข้าราชการที่จบวุฒิปริญญาตรี
    โครงการรับจำนำข้าวเปลือก โครงการรถยนต์คันแรก โครงการบ้านหลังแรก
    และนโยบายขยายโอกาสในการลงทุนภาคเอกชนด้วยการลดอัตราภาษีเงินได้นิติบุคคลจากร้อยละ
    30 เหลือเพียงร้อยละ 23

2.  จากสภาพตลาดที่มีการแข่งขันกันอย่างรุนแรงมากขึ้นเรื่อยๆ
    โดยมีทั้งคู่แข่งรายเก่าและคู่แข่งรายใหม่ๆ ที่เข้าสู่ตลาดอย่างต่อเนื่อง
    ต่างใช้กลยุทธ์ที่หลากหลายรูปแบบเพื่อช่วงชิงส่วนแบ่งทางการตลาด
    บริษัทได้วางกลยุทธ์เพื่อรักษาฐานลูกค้าเก่า
    พร้อมกับได้พยายามเพิ่มจำนวนกลุ่มลูกค้าใหม่ด้วยการเพิ่มความเข้มข้นในการสื่อสารการตลาดเพื่อสร้างการรับรู้แบรนด์สินค้าและจัดกิจกรรม
    ณ จุดขายเพื่อกระตุ้นให้เกิดการทดลองใช้ผลิตภัณฑ์

3.  บริษัทยังคงคิดค้นพัฒนาผลิตภัณฑ์ให้มีนวัตกรรมที่โดดเด่นและมีคุณภาพ
    เพื่อตอบสนองความต้องการของผู้บริโภคในทุกโอกาสและปรับปรุงคุณภาพการให้บริการในด้านต่างๆ
    เพื่อสร้างความเชื่อมั่นและความพึงพอใจสูงสุดให้กับผู้บริโภค

4.  ส่งเสริมความรู้ความสามารถของพนักงานในทุกระดับด้วยการจัดอบรมเพิ่มทักษะตามกลยุทธ์การเติบโตของธุรกิจ
    เพื่อให้มีศักยภาพนำพาธุรกิจไปสู่ความเป็นเลิศอย่างยั่งยืน การสร้างทีมงาน Culture
    Working Team เพื่อร่วมรณรงค์การปลูกฝังสร้างค่านิยม 6 งาม ภายใต้วัฒนธรรมองค์กร
    Beauty from within
    ร่วมกันกำหนดพันธะสัญญาการปฏิบัติงานในหน่วยงานของตนเองและพร้อมร่วมแรงร่วมใจก้าวไปสู่จุดหมายเดียวกัน
    สร้างวัฒนธรรมการทำงานร่วมกันที่เปิดใจรับฟังและกล้าเสนอแนวคิดในการทำงานใหม่ๆ
    ให้ความสำคัญกับการทำงานร่วมกันเป็นทีมอย่างมืออาชีพ
    ส่งเสริมสนับสนุนให้เกิดการแลกเปลี่ยนแบ่งปันความรู้และเรียนรู้ร่วมกันระหว่างกลุ่มพนักงานในแต่ละสายวิชาชีพผ่านสื่อต่างๆ
    ภายในบริษัทโดยเฉพาะช่องทางการสื่อสาร Intranet Webboard

5.  อัตราเงินเฟ้อเฉลี่ยทั้งปีที่ผ่านมาไม่ได้ปรับขึ้นมาก
    จึงไม่ส่งผลกระทบต่อค่าครองชีพของประชาชนและความเชื่อมั่นของนักลงทุน
    ส่วนค่าเงินบาทมีแนวโน้มแข็งค่าในช่วงปลายปีเมื่อเปรียบเทียบกับเงินสกุลดอลลาร์สหรัฐ
    อย่างไรก็ดีการแกว่งตัวของค่าเงินบาทตลอดทั้งปีที่ผ่านมา
    ไม่ส่งผลกระทบอย่างมีนัยสำคัญต่อต้นทุนวัตถุดิบและสินค้าสำเร็จรูปที่นำเข้าจากต่างประเทศ

2.  ผลการดำเนินงานที่ผ่านของแต่ละสายผลิตภัณฑ์

    1.  รายได้จากการขายหรือบริการ

ในปี 2555 บริษัทมีรายได้จากการขายรวม 1,584.32 ล้านบาท เพิ่มขึ้นจากปีก่อน 15.77%
โดยมาจาก 2 สายผลิตภัณฑ์หลัก ซึ่งมียอดขายตามลำดับ ดังนี้

1.  ผลิตภัณฑ์เครื่องสำอางและอุปกรณ์เครื่องดนตรี

มียอดขาย 1,374.57 ล้านบาท คิดเป็นสัดส่วนเท่ากับ 86.76% ของยอดขายรวมทั้งบริษัท
เปรียบเทียบกับปีก่อนมีอัตราเพิ่มขึ้น 17.16%
มาจากการทำการตลาดที่ปรับเปลี่ยนในเชิงรุกมากขึ้นเพื่อขยายฐานกลุ่มลูกค้า
โดยเลือกใช้สื่อโฆษณาประชาสัมพันธ์ที่หลากหลายเพื่อสร้างการรับรู้ ปรับกลยุทธ์ทางการตลาด
และจัดกิจกรรมกระตุ้นการจับจ่าย ณ จุดขายอย่างต่อเนื่อง
มุ่งเน้นสร้างความสัมพันธ์ที่ดีกับลูกค้าเก่าอย่างแนบแน่นเพื่อให้เกิดความรักและความผูกพันในแบรนด์อยู่ในใจตลอดเวลา
และยังได้ทยอยออกสินค้าใหม่ที่มีคุณภาพในราคาที่เหมาะสม
รวมไปถึงการขยายช่องทางจัดจำหน่ายทั่วทั้งกรุงเทพและต่างจังหวัด

2.  ผลิตภัณฑ์เสื้อผ้า

มียอดขาย 209.75 ล้านบาท คิดเป็นสัดส่วนเท่ากับ 13.24% ของยอดขายรวมทั้งบริษัท
เปรียบเทียบกับปีก่อนมีอัตราเพิ่มขึ้น 7.38%
มาจากการเพิ่มขึ้นในเชิงปริมาณด้วยการนำเสนอสินค้าที่มีนวัตกรรม
การออกแบบผลิตภัณฑ์ที่ตรงกับความต้องการของลูกค้าอย่างแท้จริงโดยเน้นฟังก์ชั่นในการใช้งานที่เหมาะสมกับสรีระเป็นหลัก
จำหน่ายในราคาที่สมเหตุสมผล
โดยมีผลิตภัณฑ์ใหม่จำหน่ายทุกไตรมาสเพื่อเป็นแรงกระตุ้นให้ลูกค้ามีการซื้อสินค้าอย่างสม่ำเสมอ
จัดให้มีการส่งเสริมการขายผลิตภัณฑ์ในห้างสรรพสินค้าต่างๆ
อยู่เป็นประจำไม่ว่าจะเป็นการแนะนำสินค้าใหม่ การจัดรายการลดราคา
เพื่อเพิ่มปริมาณการขายและดึงดูดผู้บริโภคที่ไม่เคยใช้ผลิตภัณฑ์ของบริษัทให้มาทดลองใช้

2.  รายได้อื่นๆ

รายได้ซึ่งไม่ได้เกิดจากการดำเนินงานตามปกติมี 39.88 ล้านบาท ลดลงจากปีก่อน 6.73 ล้านบาท
หรือลดลง 14.43% โดยมาจากค่าสินไหมทดแทนจากประกันภัย ผลกำไรจากการขายทรัพย์สิน
และผลกำไรจากเงินลงทุน

3.  ต้นทุนขายและค่าใช้จ่าย

ในปี 2555 ที่ผ่านมา มีต้นทุนสินค้าขาย 803.64 ล้านบาท คิดเป็นสัดส่วน 50.72%
ของยอดขายสุทธิซึ่งเพิ่มขึ้นจากปีก่อน 0.97% เกิดจากการขายสินค้าที่มีต้นทุนสูงในสัดส่วนที่มากขึ้น
และจัดรายการแถมสินค้าเพื่อระบายสินค้าคงคลังที่การเคลื่อนไหวช้า
ส่วนค่าใช้จ่ายในการขายและบริหารมีจำนวนทั้งสิ้น 677.73 ล้านบาท โดยเพิ่มขึ้นจากปีก่อน
14.54%
มาจากหมวดส่งเสริมการตลาดทั้งการโฆษณาประชาสัมพันธ์สินค้าเพื่อสร้างการรับรู้และการส่งเสริมการขายเพื่อกระตุ้นให้ลูกค้าตัดสินใจซื้อสินค้าเร็วขึ้นและถี่ขึ้น

ในปีที่ผ่านมา บริษัทไม่มีภาระดอกเบี้ยจ่าย เนื่องจากบริษัทมีสภาพคล่องอยู่ในระดับที่ดีมาก
โดยเป็นผลมาจากความสามารถในการบริหารจัดการกระแสเงินสดที่มีประสิทธิภาพ

4.  กำไร

เมื่อนำรายได้จากการขายหักลบกับต้นทุนสินค้าขาย ค่าใช้จ่ายในการขายและบริหารแล้ว
บริษัทมีกำไรจากการดำเนินงาน 102.95 ล้านบาท เพิ่มขึ้นจากปีก่อน 6.98 ล้านบาท คิดเป็น
7.27% เนื่องจากเหตุผลที่กล่าวมาข้างต้น แต่เมื่อรวมรายได้อื่นๆ ที่มีจำนวนลดลง
ส่งผลให้มีกำไรก่อนภาษีเงินได้นิติบุคคล 142.83 ล้านบาท เพิ่มขึ้นจากปีก่อนเพียง 0.25 ล้านบาท
หรือคิดเป็น 0.18% แต่เมื่อหักภาษีเงินได้นิติบุคคลที่มีอัตราลดลงแล้วจะมีกำไรสุทธิ 105.73
ล้านบาท เพิ่มขึ้นจากปีก่อน 5.79%

หากเปรียบเทียบกับงบกระแสเงินสด
อัตราส่วนของเงินสดสุทธิจากการดำเนินงานต่อกำไรสุทธิมีจำนวน 1.07 เท่า เพิ่มขึ้นจากปีก่อน
0.35 เท่า ซึ่งถือว่าอยู่ในระดับที่ดีมาก

5.  อัตราผลตอบแทนต่อผู้ถือหุ้น

บริษัทจ่ายเงินปันผลสำหรับปี 2554 เป็นจำนวนเงิน 42.00 ล้านบาท เปรียบเทียบสัดส่วนเท่ากับ
42.02% ของกำไรสุทธิในปี 2554 ซึ่งสอดคล้องกับนโยบายการจ่ายเงินปันผลของบริษัท

2.3 ผลการดำเนินงานเปรียบเทียบกับประมาณการ

ในปีที่ผ่านมา
บริษัทไม่ได้แสดงประมาณการผลการดำเนินงานไว้ในแบบแสดงรายการข้อมูลการเสนอขายหลักทรัพย์

3.  ฐานะการเงิน

    1.  สินทรัพย์

        1.  ส่วนประกอบของสินทรัพย์

  สินทรัพย์รวม ณ วันที่ 31 ธันวาคม 2555 มีมูลค่า 993.37 ล้านบาท เพิ่มขึ้นจากปีก่อน 138.69
  ล้านบาท หรือ 16.23% โดยมีสินทรัพย์หมุนเวียนเพิ่มขึ้น 104.21 ล้านบาท
  และมีสินทรัพย์ไม่หมุนเวียนเพิ่มขึ้น 34.48 ล้านบาท

  สินทรัพย์หมุนเวียนมีเงินสดและรายการเทียบเท่าเงินสดเพิ่มขึ้น 57.32 ล้านบาท
  เงินลงทุนชั่วคราวลดลง 30.03 ล้านบาท
  เนื่องจากบริษัทได้นำเงินไปเป็นชำระค่าที่ดินซึ่งซื้อไว้เพื่อเพิ่มสินทรัพย์ของบริษัทประเภทอสังหาริมทรัพย์ที่ดิน
  ลูกหนี้การค้าสุทธิเพิ่มขึ้น 31.63 ล้านบาท ตามการปรับตัวของยอดขายที่มากขึ้น
  สินค้าคงคลังเพิ่มขึ้น 41.46 ล้านบาท
  จากการเตรียมสินค้าไว้จำหน่ายในช่วงเทศกาลปีใหม่และตรุษจีน ส่วนสินทรัพย์หมุนเวียนอื่นเพิ่มขึ้น
  3.82 ล้านบาท

  สินทรัพย์ไม่หมุนเวียนมีเงินลงทุนระยะยาวอื่นลดลง 0.12 ล้านบาท
  จากการเปลี่ยนแปลงมูลค่าของเงินลงทุนตามหลักมูลค่ายุติธรรม
  อสังหาริมทรัพย์เพื่อการลงทุนเพิ่มขึ้น 144.25 ล้านบาท เนื่องมาจากการซื้อที่ดินเพิ่มขึ้นในปีนี้
  ส่วนที่ดินอาคารอุปกรณ์สุทธิลดลง 10.78 ล้านบาท เงินมัดจำค่าที่ดินลดลง 96.66 ล้านบาท
  เพราะมีการชำระครบและโอนกรรมสิทธิ์เรียบร้อยแล้ว สินทรัพย์ไม่มีตัวตนสุทธิลดลง 0.04
  ล้านบาท สิทธิการเช่าลดลง 2.19 ล้านบาท
  ซึ่งเป็นผลจากการตัดจ่ายตามอายุการใช้งานและมีสินทรัพย์ไม่หมุนเวียนอื่นลดลงเล็กน้อย

2.  คุณภาพของสินทรัพย์

    1.  สินทรัพย์

  บริษัทได้ตั้งค่าเผื่อการด้อยค่าของสินทรัพย์เต็มจำนวน
  สำหรับเงินลงทุนในบริษัทที่มีผลประกอบการขาดทุนสะสม

2.  ลูกหนี้

  ลูกหนี้การค้าที่มีอายุเกิน 3 เดือน และเช็คคืนรวมกันทั้งสิ้นจำนวนเงิน 19.29 ล้านบาท
  เปรียบเทียบกับปีก่อนเพิ่มขึ้น 91.92% แต่หากคิดเป็นสัดส่วนมีเพียง 7.82%
  ของลูกหนี้การค้าทั้งหมด สะท้อนให้เห็นถึงการบริหารสินเชื่อที่ยังอยู่ในระดับที่ดี
  บริษัทได้ตั้งค่าเผื่อหนี้สงสัยจะสูญโดยใช้เกณฑ์เดียวกันกับปีก่อนเป็นจำนวนเงิน 11.25 ล้านบาท

2.  สภาพคล่อง

    1.  กระแสเงินสด

ในปี 2555 มีเงินสดสุทธิจากกิจกรรมดำเนินงาน 113.22 ล้านบาท เพิ่มขึ้นจากปีก่อนจำนวน
40.99 ล้านบาท เงินสดสุทธิใช้ไปจากกิจกรรมลงทุนมีทั้งสิ้น 13.90 ล้านบาท ลดลงจากปีก่อน
31.61 ล้านบาท เกิดจากการลดการลงทุนในกองทุนเปิดตราสารหนี้
ส่วนเงินสดสุทธิใช้ไปในกิจกรรมจัดหาเงินมีทั้งสิ้น 42.00 ล้านบาท
ซึ่งเป็นการจ่ายเงินปันผลให้ผู้ถือหุ้น เมื่อรวมกับเงินสดต้นปีแล้วมีเงินสดคงเหลือ ณ สิ้นปี 73.79
ล้านบาท

2.  อัตราส่วนสภาพคล่องที่สำคัญ

ณ สิ้นปี 2555 อัตราส่วนสภาพคล่องเท่ากับ 2.21 เท่า ลดลงจากปีก่อน 0.23 เท่า
และอัตราส่วนสภาพคล่องหมุนเร็วเท่ากับ 1.32 เท่า เพิ่มขึ้นจากปีก่อน 0.06 เท่า
อัตราส่วนทั้งสองยังคงมีสภาพคล่องในระดับที่สูงมากและเงินทุนหมุนเวียนยังมีอยู่อย่างเพียงพอ
หากมองในภาพรวม Cash Cycle จะเฉลี่ยอยู่ที่ 98 วัน มีค่าลดลงจากปีก่อน 1 วัน
โดยมีผลมาจากระยะเวลาเก็บหนี้เฉลี่ยและระยะเวลาขายสินค้าเฉคลี่ยที่สั้นลง

3.  ระยะเวลาครบกำหนดของหนี้ระยะสั้นที่มีผลต่อสภาพคล่อง

เนื่องจากสินทรัพย์หมุนเวียนมีมูลค่า 592.19 ล้านบาท สูงกว่าหนี้สินหมุนเวียนเป็นจำนวนเงินมากถึง
324.29 ล้านบาท
และบริษัทไม่มีหนี้สินเงินกู้ยืมคงค้างอยู่เลยย่อมเป็นเครื่องบ่งชี้ให้เห็นถึงความเพียงพอของสภาพคล่องและความสามารถในการชำระหนี้ได้อย่างชัดเจน

3.  รายจ่ายลงทุน

ตามที่บริษัทได้เซ็นสัญญาจะซื้อจะขายที่ดินติดถนนใหญ่บริเวณเชิงสะพานภูมิพล ใกล้กับถนนพระรามที่ 3
ซึ่งได้วางเงินค่ามัดจำแล้ว 96.66 ล้านบาท
แต่เนื่องจากมีบุคคลภายนอกซึ่งไม่เป็นบุคคลที่เกี่ยวโยงกันและไม่มีความเกี่ยวข้องกับกรรมการ
และ/หรือ ผู้บริหารของบริษัทแต่อย่างใด
แสดงเจตนาขอเข้าร่วมเป็นหุ้นส่วนกับบริษัทเฉพาะในการซื้อกรรมสิทธิ์ที่ดินบางส่วนทางด้านทิศเหนือจากเจ้าของกรรมสิทธิ์ที่ดินด้วย
โดยตกลงจะคืนเงินมัดจำที่บริษัทได้ชำระให้กับเจ้าของกรรมสิทธิ์ที่ดินตามเนื้อที่เฉพาะส่วนที่บุคคลภายนอกขอเข้าเป็นหุ้นส่วนจะซื้อและยินยอมปฏิบัติตามสัญญาจะซื้อจะขายที่ดินระหว่างบริษัทกับเจ้าของกรรมสิทธิ์ที่ดิน
ซึ่งที่ประชุมคณะกรรมการบริษัทครั้งที่ 2/2555
มีมติอนุมัติให้บุคคลภายนอกเข้าร่วมเป็นหุ้นส่วนในการซื้อที่ดินดังกล่าวได้
และบริษัทได้ชำระเงินส่วนที่เหลืออีก 47.59
ล้านบาทพร้อมกับได้จดทะเบียนโอนกรรมสิทธิ์ที่ดินจากเจ้าของเดิมในเดือนมีนาคม 2555
เรียบร้อยแล้ว

4.  แหล่งที่มาของเงินทุน

    1.  ความเหมาะสมของโครงสร้างเงินทุน

  บริษัทมีอัตราส่วนหนี้สินต่อส่วนของผู้ถือหุ้น (Debt to Equity) เพียง 0.52 เท่า
  เพิ่มขึ้นจากปีก่อนเล็กน้อย และไม่มีภาระเงินกู้ยืมคงค้าง
  ตัวชี้วัดเหล่านี้แสดงให้เห็นถึงโครงสร้างทางการเงินที่ดีและมีฐานะทางการเงินที่แข็งแกร่ง
  หากโอกาสทางธุรกิจเอื้ออำนวยและมีผลตอบแทนทางเศรษฐกิจที่คุ้มค่า
  บริษัทก็จะมีความสามารถในการขยายการลงทุนโดยใช้เงินกู้ยืมจากสถาบันทางการเงินได้อย่างแน่นอน

2.  ส่วนของผู้ถือหุ้น

  สิ้นปี 2555 ส่วนของผู้ถือหุ้นมีมูลค่า 655.51 ล้านบาท เพิ่มขึ้นจากปีก่อน 63.77
  ล้านบาทหรือเท่ากับ 10.78% โดยเป็นการเพิ่มขึ้นจากกำไรสุทธิประจำปี 105.73
  ล้านบาทและผลกำไรที่ยังไม่เกิดขึ้นจากการเปลี่ยนแปลงมูลค่าเงินลงทุนตามหลักมูลค่ายุติธรรม
  0.03 ล้านบาท หักลดการจ่ายเงินปันผลสำหรับปี 2554 จำนวนเงิน 42.00 ล้านบาท

3.  หนี้สิน

  สิ้นปี 2555 บริษัทไม่มีเงินกู้ยืมจากสถาบันการเงินคงค้าง และในระหว่างปีก็ไม่มีการกู้ยืมเงินเลย
  จึงไม่มีความเสี่ยงจากความผันผวนของอัตราแลกเปลี่ยนหรืออัตราดอกเบี้ย
  บริษัทย่อมจะไม่มีปัญหาในการชำระดอกเบี้ยอย่างแน่นอนหากต้องใช้เงินกู้ยืมบ้างในบางโอกาส
  ส่วนหนี้สินที่มีอยู่ส่วนใหญ่เป็นเจ้าหนี้การค้าซึ่งบริษัทได้ชำระตรงตามกำหนดเวลาเสมอ

4.  ปัจจัยและอิทธิพลหลักที่อาจมีผลต่อผลการดำเนินงานหรือฐานะการเงินในอนาคต

จากการติดตามแหล่งข้อมูลต่างๆ ได้คาดการณ์เกี่ยวกับสภาวะเศรษฐกิจไทยในปี 2556
ว่าจะยังคงมีทิศทางการขยายตัวต่อเนื่อง ซึ่งมีระดับอัตราการเติบโตที่ใกล้เคียงกับปี 2555
โดยมีอุปสงค์ภายในประเทศเป็นแรงหนุนที่สำคัญ
โดยเฉพาะการใช้จ่ายและการลงทุนของภาครัฐจะเป็นแรงขับเคลื่อนหลักจากแผนโครงการบริหารจัดการระบบน้ำ
โครงการลงทุนสาธารณูปโภคขนาดใหญ่และโครงสร้างพื้นฐานของประเทศซึ่งเป็นแผนการลงทุนระยะยาว
ส่วนการลงทุนภาคเอกชนยังมีแนวโน้มขยายตัวได้ดีจากการลงทุนเพื่อรองรับความต้องการในประเทศที่ยังแข็งแกร่งและการซ่อมสร้างในบางอุตสาหกรรมที่ยังไม่แล้วเสร็จ
ขณะที่การบริโภคในภาคเอกชนได้รับแรงสนับสนุนจากมาตรการกระตุ้นเศรษฐกิจของภาครัฐทั้งมาตรการคืนภาษีรถยนต์คันแรกที่มีผลต่อเนื่อง
การปรับโครงสร้างภาษีเงินได้บุคคลธรรมดาจากอัตรา 0-37% ลดลงเป็น 0-35%
โดยเพิ่มขั้นอัตราภาษีจาก 5 ขั้นเป็น 7 ขั้น มาตรการปรับลดภาษีเงินได้นิติบุคคลจาก 23% เหลือ
20% การกำหนดอัตราค่าจ้างขั้นต่ำ 300 บาทต่อวันเท่ากันทั่วประเทศ
และการปรับค่าตอบแทนของข้าราชการ ซึ่งย่อมจะมีส่วนทำให้กำลังซื้อของประชาชนเพิ่มขึ้น
แต่ก็ตกเป็นภาระของภาคธุรกิจที่ต้องปรับตัวและมาตรการเสริมที่รัฐบาลต้องเร่งให้ความช่วยเหลือโดยเฉพาะธุรกิจเอสเอ็มอี

ส่วนอุปสงค์ด้านต่างประเทศ
ยังมีปัจจัยเสี่ยงจากสถานการณ์เศรษฐกิจโลกที่ค่อนข้างเปราะบางและเป็นปัจจัยที่อาจจะกดดันการขยายตัวทางเศรษฐกิจของไทย
ทั้งปัญหาหนี้สาธารณะในกลุ่มยูโรโซนที่ยังขาดความชัดเจนว่าจะสามารถแก้ไขปัญหาได้หรือไม่
ความเสี่ยงทางด้านการคลัง (Fiscal Cliff) ของเศรษฐกิจสหรัฐฯ
ในขณะที่เศรษฐกิจจีนน่าจะมีเสถียรภาพมากขึ้นหลังจากชะลอตัวในช่วงเวลาเกือบ 2 ปีที่ผ่านมา
ส่วนเศรษฐกิจญี่ปุ่นมีแนวโน้มที่จะอ่อนแอลงรวมทั้งมีความเสี่ยงเพิ่มเติมจากกรณีพิพาทระหว่างญี่ปุ่นกับจีนที่อาจยืดเยื้อ

อย่างไรก็ดี บริษัทจะดำเนินกิจการอย่างรอบคอบ รัดกุม ยึดหลักการกำกับดูแลกิจการที่ดี
พิจารณาถึงปัจจัยความเสี่ยงของการประกอบธุรกิจอย่างรอบด้าน
บริหารองค์กรอย่างระมัดระวังด้วยการตระเตรียมความพร้อมไว้ล่วงหน้าเพื่อรับมือกับสภาพแวดล้อมที่มีความซับซ้อนและกระแสการเปลี่ยนแปลงรอบด้าน
กำหนดแผนฉุกเฉินรองรับกับเหตุการณ์กรณีเลวร้าย วิเคราะห์ปัญหาต่างๆ
ที่เกิดขึ้นอย่างถี่ถ้วนโดยใช้หลักของเหตุและผล
มุ่งมั่นพัฒนานำเสนอสินค้าและบริการให้ตรงกับความต้องการของผู้บริโภคเพื่อสร้างความพึงพอใจและเกิดความประทับใจสูงสุด
เน้นการติดตามผลจากระบบสารสนเทศในด้านต่างๆ
เพื่อนำมาใช้ในการตัดสินใจและแก้ไขปัญหาได้อย่างทันเหตุการณ์
เพิ่มพูนทักษะและพัฒนาศักยภาพของพนักงานให้บริหารงานได้อย่างมืออาชีพ
เสริมสร้างบรรยากาศการทำงานที่ดีเพื่อให้เกิดพลังร่วมและพร้อมที่จะก้าวไปสู่ความสำเร็จร่วมกันอย่างยั่งยืนตลอดไป

ค่าตอบแทนของผู้สอบบัญชี

  3.1 ค่าตอบแทนจากการสอบบัญชี (Audit fee)

ในปี 2555 บริษัทได้จ่ายค่าตอบแทนการสอบบัญชีให้กับบริษัท เคพีเอ็มจี ภูมิไชย สอบบัญชี จำกัด
เป็นจำนวนเงินรวม 625,000.00 บาท

0.  ค่าบริการอื่น – ไม่มี